ᱠᱳᱴᱟᱞᱯᱩᱠᱷᱩᱨ

ᱠᱳᱴᱟᱞᱯᱩᱠᱷᱩᱨ (ᱠᱳᱴᱟᱞᱯᱳᱠᱷᱚᱨ, ᱠᱳᱴᱟᱞᱯᱩᱠᱩᱨ ᱦᱚᱸ ᱠᱚ ᱢᱮᱛᱟᱜ ᱠᱟᱱᱟ) ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱨᱟᱡᱽᱢᱚᱦᱚᱞ ᱪᱟᱸᱜᱟ ᱠᱷᱚᱸᱰ ᱨᱮᱱᱟᱜ ᱵᱟᱨᱦᱟᱨᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱢᱤᱫ ᱟᱹᱛᱩ ᱠᱟᱱᱟ᱾

ᱚᱛᱱᱚᱜ

ᱢᱤᱫ ᱧᱮᱱᱮᱞ
ᱱᱚᱣᱟ ᱢᱮᱯ ᱨᱮ ᱨᱟᱡᱽᱢᱚᱦᱚᱞ ᱵᱩᱨᱩ ᱢᱮᱱᱟᱜ ᱢᱤᱫ ᱵᱩᱨᱩ ᱴᱚᱴᱷᱟ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱜᱟᱝᱱᱟᱹᱭ ᱫᱷᱟᱨᱮ ᱠᱷᱚᱱ ᱮᱛᱚᱢ ᱠᱷᱚᱱ ᱠᱚᱧᱮ ᱫᱷᱟᱹᱵᱤᱡ ᱫᱩᱢᱠᱟᱹ ᱦᱚᱱᱚᱛ ᱫᱷᱟᱹᱵᱤᱡ ᱢᱮᱱᱟᱜᱼᱟ᱾ 'ᱯᱷᱟᱨᱟᱠᱠᱟ' ᱫᱚ ᱢᱮᱯ ᱨᱮ ᱚᱞ ᱟᱠᱟᱱᱟ ᱟᱨ ᱱᱚᱸᱰᱮ ᱜᱮ ᱯᱷᱟᱨᱟᱠᱠᱟ ᱵᱮᱨᱮᱡᱽ ᱢᱮᱱᱟᱜᱼᱟ, ᱯᱚᱪᱷᱤᱢ ᱵᱟᱝᱞᱟ ᱨᱮ᱾ ᱨᱟᱡᱽᱢᱚᱦᱚᱞ ᱠᱩᱭᱞᱟᱹ ᱠᱷᱟᱫᱟᱱ ᱫᱚ ᱢᱮᱯ ᱨᱮ ᱧᱮᱞᱚᱜ ᱠᱟᱱᱟ᱾ ᱡᱚᱛᱚ ᱴᱚᱴᱷᱟ ᱜᱮ ᱟᱹᱛᱩ ᱴᱚᱴᱷᱟ ᱠᱟᱱᱟ᱾ ᱱᱚᱸᱰᱮ ᱟᱹᱰᱤ ᱠᱚᱢ ᱵᱟᱡᱟᱨ ᱠᱚ ᱢᱮᱱᱟᱜᱼᱟ᱾

ᱰᱮᱢᱚᱜᱽᱨᱟᱯᱷᱤ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱳᱴᱟᱞᱯᱩᱠᱷᱩᱨ ᱨᱮ ᱒,᱘᱑᱘ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱩᱸᱫᱽ ᱠᱷᱚᱱ ᱑,᱔᱕᱒ (᱕᱒%) ᱠᱚᱲᱟ ᱟᱨ ᱑,᱓᱖᱖ (᱔᱘%) ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ᱾ ᱐-᱖ ᱥᱮᱨᱢᱟ ᱩᱢᱮᱨ ᱨᱮᱱ ᱦᱚᱲ ᱫᱚ ᱕᱘᱐ ᱜᱚᱴᱟᱱ᱾ ᱠᱳᱴᱟᱞᱯᱩᱠᱷᱩᱨ ᱨᱮ ᱚᱞ ᱯᱟᱲᱦᱟᱣ ᱟᱠᱟᱱ ᱦᱚᱲ ᱠᱚᱣᱟᱜ ᱜᱩᱴ ᱞᱮᱠᱷᱟ ᱫᱚ ᱑,᱒᱙᱔ (᱖ ᱥᱮᱨᱢᱟ ᱠᱷᱚᱱ ᱰᱮᱦᱮᱨ ᱦᱚᱲ ᱠᱚ ᱢᱩᱫᱽ ᱨᱮ ᱕᱗.᱘᱒%) ᱛᱟᱦᱮᱸ ᱠᱟᱱᱟ᱾

ᱪᱟᱪᱞᱟᱣ
ᱯᱩᱞᱤᱥ ᱤᱥᱴᱮᱥᱚᱱ
ᱠᱳᱴᱟᱞᱯᱳᱠᱷᱚᱨ ᱯᱩᱞᱤᱥ ᱥᱴᱮᱥᱚᱱ ᱫᱚ ᱵᱟᱨᱦᱟᱨᱣᱟ ᱥᱤ.ᱰᱤ. ᱵᱽᱞᱚᱠ ᱨᱮ ᱠᱟᱹᱢᱤ ᱠᱟᱱᱟ᱾

ᱦᱮᱡ ᱥᱮᱱ
ᱠᱳᱴᱟᱞᱯᱩᱠᱷᱩᱨ ᱨᱮᱞ ᱥᱴᱮᱥᱚᱱ ᱫᱚ ᱥᱟᱦᱮᱵᱽᱜᱚᱸᱡᱽ ᱞᱩᱯ ᱨᱮᱭᱟᱜ ᱢᱤᱫ ᱨᱮᱞ ᱥᱴᱮᱥᱚᱱ ᱠᱟᱱᱟ᱾

ᱥᱮᱪᱮᱫ
ᱠᱳᱴᱟᱞᱯᱩᱠᱷᱩᱨ ᱦᱟᱭ ᱥᱠᱩᱞ ᱫᱚ ᱑᱙᱕᱖ ᱥᱟᱞᱮ ᱨᱮ ᱵᱮᱱᱟᱣ ᱟᱠᱟᱱ ᱢᱤᱫ ᱦᱤᱱᱫᱤ ᱢᱤᱰᱤᱭᱟᱢ ᱜᱚᱲᱚᱼᱥᱮᱪᱮᱫ ᱛᱷᱟᱹᱱᱤᱛ ᱠᱟᱱᱟ᱾ ᱱᱚᱣᱟ ᱫᱚ ᱙ ᱟᱱᱟᱜ ᱟᱨ ᱑᱐ ᱟᱱᱟᱜ ᱪᱟᱱᱟᱪ ᱨᱮ ᱯᱟᱲᱦᱟᱣ ᱞᱟᱹᱜᱤᱫ ᱵᱮᱵᱚᱥᱛᱟ ᱢᱮᱱᱟᱜᱼᱟ᱾

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱟᱹᱛᱩ
ᱛᱷᱚᱠ: ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱟᱹᱛᱩ
ᱛᱷᱚᱠ: ᱥᱟᱱᱛᱟᱞ ᱯᱟᱨᱜᱟᱱᱟ ᱨᱮᱱᱟᱜ ᱟᱹᱛᱩ

ᱥᱟᱹᱠᱷᱭᱟᱹᱛ